laion/Wikipedia-Exotic huggingface dataset:
যুব কমনওয়েলথ গেমস

যুব কমনওয়েলথ খেলা বা যুব কমনওয়েলথ গেমস হল কমনওয়েলথ গেমস ফেডারেশন কর্তৃক আয়োজিত একটি বহু ক্রীড়া প্রতিযোগিতা। এটিও বর্তমান কমনওয়েলথ গেমসের মতই চার বছর পর পর অনুষ্ঠিত হয়। যুব কমনওয়েলথ খেলার প্রথম আসর ২০০০ সালের ১০—১৪ আগস্ট স্কটল্যান্ডের এডিনবার্গে অনুষ্ঠিত হয়েছিল। ১৪-১৮ বছর বয়সী ক্রীড়াবিদরাই শুধুমাত্র এ খেলায় অংশগ্রহণের জন্য যোগ্য বলে বিবেচিত হয়। ১৯৯৭ সালে কমনওয়েলথ গেমস ফেডারেশন কমনওয়েলথ যুব গেমস সংক্রান্ত একটি প্রস্তাব আলোচনার জন্য উপস্থাপন করে। ১৯৯৮ সালে প্রস্তাবটি সর্বসম্মতিক্রমে গৃহীত হয়। কমনওয়েলথ যুব গেমসের প্রথম সংস্করণ আয়োজিত হয় স্কটল্যান্ডের এডিনবার্গে ২০০০ সালের ১০ থেকে ১৪ আগস্টে। ৩ দিন ব্যাপী চলা এ আসরে ৮ ক্রীড়ার ৪৮৩টি পদকের জন্য ১৫টি দেশের প্রতিযোগীরা প্রতিদ্বন্দ্বিতা করে। এতে ৭৭৩জন ক্রীড়াবিদ, ২৮০ জন কারিগরি কর্মকর্তা-কর্মচারী এবং ৫০০জন সেচ্ছাসেবী অংশগ্রহণ করেছিল। অ্যাথলেটিকস, অসিচালনা, জিমন্যাস্টিকস, হকি, লন টেনিস, স্কোয়াস, সাঁতার ও ভারোত্তলন এই আটটি ক্রীড়ায় প্রতিদ্বন্দ্বিতা হয়। ২০০০ ২০০৪ ২০০৮ ২০১১ ২০১৫ ২০১৭ এটি সর্বকালীন কমনওয়েলথ যুব গেমসের পদক তালিকা। এতে ২০০০ থেকে ২০১৭ পর্যন্ত গেমসে জাতিরাষ্ট্র সমূহের অর্জিত পদক তালিকাভুক্ত করা হয়েছে। "Commonwealth Youth Games"। thecgf.com। সংগ্রহের তারিখ ১৫ এপ্রিল ২০১৭।
পথের কাঁটা

পথের কাঁটা শরদিন্দু বন্দ্যোপাধ্যায়ের লেখা বাঙালি গোয়েন্দা ব্যোমকেশ বক্সীকে নিয়ে লেখা রচনা সমগ্রের দ্বিতীয় গল্প। ব্যোমকেশ বক্সী অজিত বন্দ্যোপাধ্যায় পুঁটিরাম আশুতোষ মিত্র প্রফুল্ল রায় বিলাস মল্লিক শৈলজা রজত প্রতাপ সিংহ Byomkesh: "If you want to solve this murder, think about the window." বন্দ্যোপাধ্যায়, শরদিন্দু (মে ১৯৯৫)। ব্যোমকেশ সমগ্র। কলকাতা: আনন্দ পাবলিশার্স প্রাইভেট লিমিটেড। আইএসবিএন 978-8172153557।
সুরজিত কৌর বারনালা

সুরজিত কাউর বারনালা ভারতের পাঞ্জাবের একজন শিখ রাজনীতিবিদ। তিনি শিরোমনি আকালি দলের (লঙ্গোয়াল) সভাপতি। দলটির মূল উদ্দেশ্য হল হরচরণ সিং লঙ্গোয়ালের চিন্তাভাবনাকে সমর্থন করা এবং রাজীব- লঙ্গোয়াল ঐক্যকে সম্পূর্ণরূপে বাস্তবায়ন করা। তিনি সুরজিত সিং বারনালার স্ত্রী। সুরজিৎ সিং ও সুরজিত কাউরের পরিবারে একটি কন্যা সন্তান রয়েছে যার নাম অমৃত কাউর সংধু যাকে আদেশ পাল সিং সংধু নামে একজন সেনা অফিসারের সাথে বিয়ে দেয়া হয়, কিন্ত অমৃত কাউর ২০১২ সালের অক্টোবরে ক্যান্সার রোগে আক্রান্ত হয়ে মারা যান। তাদের বড় পুত্র জসজিৎ সিং বারনালা একজন ব্যবসায়ী যিনি বারনাস ইন্টারন্যাশনাল প্রাইভেট লিমিটেড নামে একটি প্রতিষ্ঠান পরিচালনা করেন। তাদের দ্বিতীয় পুত্র গঙ্গাজিৎ সিং বারনালাও তার বাবার মত একজন রাজনীতিবিদ। তাদের ছোট ছেলে নিলিন্ডার সিং বারনালা ১৯৯৬ সালে সড়ক দুর্ঘটনায় মারা যান। তাদের মোট সাতজন নাতি নাতনি রয়েছে। দীর্ঘদিন অসুস্থতার পর ১৪ জানুয়ারি ২০১৭ তারিখে তার স্বামী মারা যান। "Barnala family revives SAD (L)"। ১৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৯।
লা এন

লা এন (ফরাসি: La Haine) মাতিয়ো কাসোভিৎস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়। ভাঁসঁ কাসেল - ভাঁজ (ইহুদি) উবের কোঁদে - উবের (কৃষ্ণাঙ্গ বক্সার ও মাদক ব্যবসায়ী) সাইদ তাগমোই - সাইদ (আরব) লা এন প্রায় সবার কাছ থেকেই প্রশংসা পেয়েছে। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১। সেরা পরিচালক (কান চলচ্চিত্র উৎসব) - মাতিয়ো কাসোভিৎস সেরা সম্পাদনা (সেজার পুরস্কার) - মাতিয়ো কাসোভিৎস ও স্কট স্টিভেনসন সেরা চলচ্চিত্র (সেজার পুরস্কার) - মাতিয়ো কাসোভিৎস সেরা প্রযোজক (সেজার পুরস্কার) - Christophe Rossignon সেরা কিশোর চলচ্চিত্র (ইউরোপিয়ান ফিল্ম অ্যাওয়ার্ডস) - মাতিয়ো কাসোভিৎস সেরা বিদেশী ভাষার চলচ্চিত্র (ফিল্ম ক্রিটিক্‌স সার্কেল অফ অস্ট্রেলিয়া অ্যাওয়ার্ড) সেরা পরিচালক (লুমিয়ের পুরস্কার) - মাতিয়ো কাসোভিৎস সেরা চলচ্চিত্র (লুমিয়ের পুরস্কার) - মাতিয়ো কাসোভিৎস "La Haine (1995)"। জেপি বক্স অফিস। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে লা এন (ইংরেজি) Independent take on the feature film Review of La Haine by Films de France Stanford University Review ওয়েব্যাক মেশিনে আর্কাইভকৃত ৩১ আগস্ট ২০০৯ তারিখে Working Class France..." POV by Matthieu Kassovitz about the 2005 riots in France
ছোটগল্পকার

ছোটগল্পকার হচ্ছেন এমন একজন সাহিত্যিক, যিনি ছোটগল্প লিখে থাকেন। সাহিত্যের একটি সুপরিচিত ও জনপ্রিয় ধারা বলা হয় ছোটগল্পকে। অনেক বিশ্বখ্যাত ঔপন্যাসিকের সাহিত্যজীবন শুরু হয় ছোটগল্পের মাধ্যমে। ছোটগল্পকার জীবনের সামগ্রিক দিকটিকে ঔপন্যাসিকের মতো বিস্তারিতভাবে বর্ণনা না করে বরং এর খণ্ডাংশকে পরিবেশন করেন। এজন্য সার্থক ছোটগল্পকার বলতে আমরা তাকেই বুঝি, যিনি জীবনের কোনও একটি বিশেষ ঘটনার ওপর আলোকপাত করেন এবং লেখাকে যথাসম্ভব বাহুল্যবর্জিত, রসঘন ও নিবিড় করে তোলেন। ছোটগল্পকার তার গল্পের প্রারম্ভ ও প্রাক্কাল যথাসম্ভব নাটকীয় রাখবার চেষ্টা করেন। বিশ্বসাহিত্যে ছোটগল্প লিখেছেন এমন অনেক কালজয়ী সাহিত্যিক রয়েছেন। যেমনঃ লিও তলস্তয়, এডগার অ্যালান পো, মার্ক টোয়েন, ও হেনরি, উইলিয়াম সমারসেট মম্‌, গি দ্য মোপাসঁ, গাব্রিয়েল গার্সিয়া মার্কেস, ফ্রান্‌ৎস কাফকা, মিলান কুন্ডেরা প্রমুখ। বাংলা সাহিত্যে প্রতিষ্ঠিত লেখকদের প্রায় সবাই ছোটগল্প লিখেছেন। এর মধ্যে ছোটগল্পকার হিসেবে বিশেষভাবে উল্লেখযোগ্য রবীন্দ্রনাথ ঠাকুর, বনফুল, বিভূতিভূষণ বন্দ্যোপাধ্যায়, মানিক বন্দ্যোপাধ্যায়, জগদীশ গুপ্ত, তারাশঙ্কর বন্দ্যোপাধ্যায়, শরদিন্দু বন্দ্যোপাধ্যায়, কমলকুমার মজুমদার, সৈয়দ ওয়ালীউল্লাহ, আখতারুজ্জামান ইলিয়াস, শহীদুল জহির, হুমায়ূন আহমেদ, শাহাদুজ্জামান প্রমুখ। দাশ, শ্রীশচন্দ্র (২০১৩), সাহিত্য সন্দর্শন, আফসার ব্রাদার্স, ঢাকা।
ইউরিদিস

ইউরিদিস গ্রিক পুরাণ এর একটি নারী চরিত্র। ইউরিদিস কোন দেবী ছিলেন না বরং তিনি ছিলেন এক মানবী। তাই তিনি সাপের কামড়ে মারা যান। অর্ফিয়ুস ও ইউরিদিসের গল্প গ্রিক পুরাণে ভালবাসার এক অমর উপাক্ষান হিসাবে এখনো প্রচলিত আছে। ইউরিদিস মূলত একজন বনপরী ছিলেন। যখন অর্ফিয়ুস বীণা বাজিয়ে বনে বাদাড়ে ঘুরছেন তখন তিনি ইউরিদিসকে দেখে বিমোহিত হয়ে যান। আবার ইউরিদিসও অর্ফিয়ুসের সুরে মুগ্ধ হয়ে যান। যত দিন যায় তাদের প্রেম আরো গভীর হতে থাকে। এক পূর্ণিমা রাতে অর্ফিয়ুস ও ইউরিদিস বিয়ে করে ফেললেন। বিবাহের পরে তারা বনপথে চাঁদের আলোয় দুজন বাড়ি ফিরছিলেন। এদিকে ইউরিদিসকে পছন্দ করত আরিস্তেয়ুস নামে এক মেষপালক। আরিস্তেয়ুস ঈর্ষায় ও রাগে তাদের হত্যা করতে চাইল। এতে ইউরিদিসও অর্ফিয়ুস সেখান থেকে পালিয়ে যান। দৌড়াতে দৌড়াতে ইউরিদিস এর পা সাপের গর্তে পড়ে ও সাপে ছোবলে ইউরিদিসের মৃত্যু হয়।
মাতিয়ো কাসোভিৎস

মাতিয়ো কাসোভিৎস (ফরাসি: Mathieu Kassovitz); ফরাসি : [matjø kasɔvits]; জন্ম: ৩রা এপ্রিল ১৯৬৭) ফরাসি চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি চলচ্চিত্র প্রযোজনা কোম্পানি এমএনপি এন্টারপ্রাইজের প্রতিষ্ঠাতা। তিনি লা এন (১৯৯৫) চলচ্চিত্রের জন্য শ্রেষ্ঠ পরিচালক বিভাগে কান চলচ্চিত্র উৎসব পুরস্কার অর্জন করেন। এছাড়া তিনি তিনটি সেজার পুরস্কার অর্জন করেছেন - র‍্যগার্দ লে অম তোম্বে (১৯৯৪)-এর জন্য সেরা উদীয়মান অভিনেতা এবং লা এন (১৯৯৫)-এর জন্য শ্রেষ্ঠ চলচ্চিত্র ও সেরা চিত্রসম্পাদনার পুরস্কার। কাসোভিৎস ১৯৬৭ সালের ৩রা আগস্ট পারির ইল-দ্য-ফ্রঁসে জন্মগ্রহণ করেন। তার পিতা পিতের কাসোভিৎস একজন পরিচালক ও লেখক এবং মাতা শঁতাল রেমি একজন চলচ্চিত্র সম্পাদক। তার মাতা ফরাসি ক্যাথলিক এবং তার পিতা হাঙ্গেরীয় ইহুদি যিনি ১৯৫৬ সালের হাঙ্গেরীয় বিপ্লবের সময় ফ্রান্সে পালিয়ে এসেছিলেন। মাতিয়ো নিজেকে "ইহুদি নন কিন্তু ইহুদি হাস্যরসের মধ্যে বেড়ে ওঠা" বলে বর্ণনা করেন। ২০০৯ - Rebellion (ঘোষিত) ২০০৮ - Babylon A.D. (নির্মাণোত্তর) ২০০৩ - Gothika ২০০১ - অ্যামেলি ২০০০ - Les rivières pourpres (The Crimson Rivers) ১৯৯৭ - Assassin(s) ১৯৯৫ - লা এন (ঘৃণা) ১৯৯৩ - Métisse (Café au lait) রাইডিং, অ্যালান (১৪ আগস্ট ১৯৯৪)। "A French Director Straight Out of (Enfin) Spike Lee"। দ্য নিউ ইয়র্ক টাইমস। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রাতিষ্ঠানিক ওয়েবসাইট ইন্টারনেট মুভি ডেটাবেজে মাতিয়ো কাসোভিৎস (ইংরেজি)
সর্বকালের সর্বশ্রেষ্ঠ বাঙালি

২০০২ সালে সর্বশ্রেষ্ঠ ১০০জন ব্রিটন অনুসন্ধানের জরিপ শেষ হওয়ার পরপরই, বিবিসি হাজারবছর ধরে বাঙালি জাতির ইতিহাসে সর্বশ্রেষ্ঠ বাঙালি ব্যক্তিত্বকে খুঁজে বের করতে একই ধরনের জরিপের আয়োজন করেছিল। ২০০৪ সালে, বিবিসির বাংলা পরিসেবা মাধ্যম সর্বকালের সর্বশ্রেষ্ঠ বাঙালি শিরোনাম নিয়ে ১১ই ফেব্রুয়ারি থেকে ২২শে মার্চ পর্যন্ত একটি জরিপ পরিচালনা করে। এই জরিপটিতে বাংলাদেশ, ভারত (পশ্চিমবঙ্গ, ত্রিপুরা, আসাম রাজ্য) সহ বিশ্বব্যাপী অবস্থানরত বাঙালিরা অংশ নেয়। ঐ জরিপের মনোনয়নে মোট ১৪০জনের নাম আসে। বিবিসি ২৬শে মার্চ থেকে শীর্ষ ২০জনের নাম ঘোষণা করতে শুরু করে যেখানে প্রতিদিন ২০জনের মধ্যথেকে একটি নাম ঘোষণা করা হত। ১৪ই এপ্রিল চূড়ান্ত দিনে, যা পহেলা বৈশাখের (বাংলা নববর্ষ) দিন ছিল, বিশ্বব্যাপী অবস্থানরত বাঙালিদের ভোটদানের ভিত্তিতে বিবিসি বাংলাদেশের প্রতিষ্ঠাতা, শেখ মুজিবুর রহমানকে সর্বকালের সর্বশ্রেষ্ঠ বাঙালি হিসেবে ঘোষণা করে। ভোটদানের প্রক্রিয়া সম্পর্কে বর্ণনা করতে গিয়ে বিবিসি'র বাংলা পরিষেবা মাধ্যমটি বলে যে কোন ধরনের ত্রুটি বা বিতর্ক এড়াতে তারা সবচেয়ে আধুনিক পদ্ধতির ভোট ব্যবস্থার অনুসরণ করেছিল। অগ্রাধিকারের ভিত্তিতে সর্বশ্রেষ্ঠ বাঙালি খুঁজে পেতে একের পরিবর্তে পাঁচটি পছন্দ মনোনয়ন করতে অংশগ্রহণকারীদের প্রতি আহ্বান জানানো হয়েছিল। প্রতিটি ভোটারের শীর্ষ মনোনীত প্রার্থীকে পাঁচ পয়েন্ট, দ্বিতীয় মনোনীত প্রার্থীকে চার পয়েন্ট, এভাবে সর্বশেষ পঞ্চম মনোনীত প্রার্থীকে এক পয়েন্ট দেওয়া হয়েছিল। মোট পয়েন্টের ভিত্তিতে, সর্বশ্রেষ্ঠ বাঙালি জরিপের চূড়ান্ত তালিকা তৈরি করা হয়েছিল। বিবিসি জানায় যে শেখ মুজিবুর রহমান দ্বিতীয় স্থানঅধিকারী রবীন্দ্রনাথ ঠাকুরের তুলনায় প্রায় দ্বিগুণ পয়েন্ট পেয়েছেন, যেখানে ঠাকুর নিজেই কাজী নজরুল ইসলামের চেয়ে দ্বিগুণ পয়েন্ট পেয়েছেন এবং নজরুল এ কে ফজলুল হকের চেয়ে দ্বিগুণ পয়েন্ট পেয়েছেন। বাকি ১৭জন ব্যক্তিদের মধ্যে পয়েন্টের খুব একটা পার্থক্য ছিল না। সর্বোচ্চ ছয়জন রাজনীতিবিদের সাথে তালিকায় রয়েছেন বিভিন্ন লেখক ও সমাজ সংস্কারক। চূড়ান্ত তালিকায় দুজন ধর্ম প্রচারক, একজন বিজ্ঞানী ও একজন অর্থনীতিবিদও রয়েছেন। বেগম রোকেয়া ছিলেন একমাত্র নারী এবং অমর্ত্য সেন একমাত্র জীবিত ব্যক্তি যিনি শীর্ষ ২০-এ স্থান পেয়েছেন। সর্বকালের সর্বশ্রেষ্ঠ বাংলা গান "Listeners name 'greatest Bengali'"। The Asian Age (ইংরেজি ভাষায়)। ২০১৬-০১-১০। সংগ্রহের তারিখ ২০১৮-০১-২৬।  "News Details"। BSS (ইংরেজি ভাষায়)। ২০১৬-০৪-১৩। ২০১৮-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-০১-২৬।  Heath, Deana; Mathur, Chandana (২০১০-১২-২২)। Communalism and Globalization in South Asia and Its Diaspora (ইংরেজি ভাষায়)। Routledge। পৃষ্ঠা 145। আইএসবিএন 9781136867873।  "Listeners name 'greatest Bengali'"। BBC News (ইংরেজি ভাষায়)। ২০০৪-০৪-১৪। সংগ্রহের তারিখ ২০১৭-১২-১৪।  "BBC Listeners' Poll"। The Daily Star। ২০০৪-০৪-১৬। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১৭-১২-১৪।  Habib, Haroon (২০০৪-০৪-১৭)। "Mujib, Tagore, Bose among `greatest Bengalis of all time'"। The Hindu। সংগ্রহের তারিখ ২০১৭-১২-১৪।  "The speech that changed the course of history"। The Independent। Dhaka। ২০১৬-০৩-০৭। সংগ্রহের তারিখ ২০১৮-০১-২৬।  Jones, Reece (জুন ২০০৮)। "Searching for the greatest Bengali: The BBC and shifting identity categories in South Asia" (পিডিএফ)। National Identities। 10 (2): 149–165।
মনোয়ারা ইসলাম

অধ্যাপক মনোয়ারা ইসলাম (জন্ম: ১৯৩৬) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন। মনোয়ারা ১৯৩৬ সালে তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) খুলনার মির্জা পরিবারে জন্মগ্রহণ করেন। তার পিতা ছিলেন তৎকালীন ব্রিটিশ সরকারের ডেপুটি ম্যাজিস্ট্রেট। তার দুই পুত্র ও এক কন্যা সন্তান রয়েছে। তিনি ছিলেন ইডেন কলেজের ছাত্রী। ঢাকা বিশ্ববিদ্যালয় থেকে বাংলায় স্নাতকোত্তর ডিগ্রি ছাড়াও তিনি বি.এড ও এম.এড ডিগ্রি অর্জন করেছেন। মনোয়ারার কর্মজীবন শুরু হয় ১৯৫৭ সালে মুন্সীগঞ্জ উচ্চ বালিকা বিদ্যালয়ের প্রধান শিক্ষক হিসেবে এবং পরবর্তীতে যোগ দেন আজিমপুর উচ্চ বালিকা বিদ্যালয়ে। এরপর তিনি ইডেন কলেজ আর হোম ইকোনমিক্স কলেজেও দীর্ঘকাল অধ্যাপনা করেন। ২০১৯ সালের ৪ জানুয়ারি অধ্যাপক মনোয়ারা ইসলামের লেখা কবিতা, প্রবন্ধ ও ভ্রমণকাহিনীর সংকলন অপেক্ষমান আমি সময়ের দ্বারে প্রকাশিত হয় কথাপ্রকাশ প্রকাশনী থেকে। তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে একুশে পদক লাভ করেন। "একুশে পদক ২০১৯ প্রদান (সংবাদ বিজ্ঞপ্তি)"। সংস্কৃতি বিষয়ক মন্ত্রণালয়, গণপ্রজাতন্ত্রী বাংলাদেশ সরকার। ৬ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯। [স্থায়ীভাবে অকার্যকর সংযোগ] "মনোয়ারা ইসলামের সংকলন 'অপেক্ষমাণ আমি সময়ের দ্বারে'"। সারাবাংলা.নেট অনলাইন। ৪ জানুয়ারি ২০১৯। সংগ্রহের তারিখ ২৩ ফেব্রুয়ারি ২০১৯। [স্থায়ীভাবে অকার্যকর সংযোগ] "'অপেক্ষমাণ আমি সময়ের দ্বারে' গ্রন্থের মোড়ক উন্মোচন"। দৈনিক কালের কন্ঠ অনলাইন। ৫ জানুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "একুশে পদক পাচ্ছেন একাডেমির মহাপরিচালক ঋত্বিক নাট্যপ্রাণ লিয়াকত আলী লাকী"। বাংলাদেশ শিল্পকলা একাডেমি, সংস্কৃতি বিষয়ক মন্ত্রণালয়, গণপ্রজাতন্ত্রী বাংলাদেশ সরকার। ৬ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "২১ গুণীজনকে প্রধানমন্ত্রীর একুশে পদক প্রদান"। দৈনিক প্রথম আলো অনলাইন। ২০ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।
ড্রাগনভ

এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল। ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়। এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড। নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে। এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার। ।  আফগানিস্তান  আলবেনিয়া  আর্মেনিয়া  আজারবাইজান  বাংলাদেশ - বাংলাদেশ সেনা বাহিনীর প্রধান স্নাইপার রাইফেল।  বুলগেরিয়া  কম্বোডিয়া  চীন - নোরিনকো নির্মিত কপি টাইপ-৭৯। টাইপ-৮৫ বাণিজ্যিক সংস্করণ।  চেক প্রজাতন্ত্র  ফিনল্যান্ড - ৭.৬২ ‘’টিকেআভি ড্রাগনভ’’, । এর পুরো নাম ফিনিশ: ‘tarkkuuskivääri henkilömaaleja vastaan’, উচ্চারণ: তারকুসকিভারি হেনকিলোমালিজা ভাস্তান অর্থাৎ সকল কাজে ব্যবহার উপযোগী প্রিসিশন রাইফেল ।  হাঙ্গেরি  ভারত - ‘’’ড্রাগনভ এসভিডি৫৯’’’ নামে পরিচিত।  ইরান - নাকজির  ইরাক - আল কাদিশিয়াহ  কাজাখস্তান  মঙ্গোলিয়া  পোল্যান্ড - এসডব্লিউডি, এসডব্লিউডি-এম।  রাশিয়া  স্লোভাকিয়া  তুরস্ক - তুর্কি গ্যান্ডআর্মিতে ব্যবহৃত হয়।  ইউক্রেন  সোভিয়েত ইউনিয়ন  শ্রীলঙ্কা  ভেনিজুয়েলা  ভিয়েতনাম  ইয়েমেন  জিম্বাবুয়ে "ক্রোমিয়াম আচ্ছাদিত ব্যারেল"। ১৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ জুলাই ২০০৮।  "ইভজেনি ড্রাগনভ: আগ্নেয়াস্ত্র নির্মাতা (বইটির সারাংশ)"। ২৭ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০০৮।  "৭.৬২ টিকেআভি ড্রাগনভ ফিনিশ প্রতিরক্ষা বাহিনীর ওয়েবসাইট"। ২৮ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০০৮।  ড্রাগনভ.নেট
সার্কিটলজিক্স

সার্কিটলজিক্স (ইংরেজি: CircuitLogix) একটি ইলেকট্রনিক সার্কিট সিমুলেটর যা স্পাইস-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব। সার্কিটলজিক্স তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের ইলেকট্রনিকস ডিসটেন্ট এডুকেশন প্রোগ্রামে ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম। সার্কিটলজিক্স প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ৩ ডি ল্যাব। ৩ ডি ল্যাব-এ বিভিন্ন যন্ত্রাংশ ত্রি-মাত্রিকরূপে দেখা সম্ভব, ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, মোটর, বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি। পাঠাগারের অন্তর্ভুক্ত উপাদান: অর্ধপরিবাহী অর্ধপরিবাহী রোধক এবং ধারক, ডায়োড, Schottky এবং জেনার ডায়োড, Bridge rectifiers, Varactor ডিসপ্লে, নির্দেশক, সুইচ এলইডি, ৭-সেগমেন্ট এলইডি, হেক্স ডিসপ্লে, হেক্স কী, লজিক এলইডি, NC push-button, NO push button, SPDT PB, Piezo buzzer, Pulser, Latch coil, Polar latch, Rocket, SCOPE, Stepper, Stoplight, Window ডিজিটাল প্রিমিটিভস গেটস, ডি মর্গান symboled gates, buffers, inverters, flip-flops ডিজিটাল আইসি ১কি আরএএম, 32x8 PROM, complete selection of 40xx, 41xx, 45xx, 47xx, 74xxx আইসি সমূহ রেখাকৃতি আইসি Op Amps, Comparators, টাইমারস, Buffers, সিডিএস, Modulators, A/D converters & D/A converters, PLL, VCO ট্রানজিস্টর, এফইটি BJT, IGBT, UJT, PUT, MESFET, মসফেট, Darlington transistor Relays Control relay, SPST, DPDT, Individual contacts and coils (enable creation of any relay) সরবরাহ, উৎস ব্যাটারি, ভোল্টেজ টার্মিনাল, Signal generator, I উৎস, V উৎস, I->I উৎস, V->I উৎস, I->সুইচ,V->সুইচ, I->V উৎস, V->V উৎস Math devices A wide variety of devices for manipulating quantities Miscellaneous Devices Crystals, Fuses, ট্রান্সফরমার, DC Motor, F-V & V-F converters Transmission lines Lossless, Lossy, and Uniform Distributed RC Vacuum Tubes 12AU7, 12AX7, 5879, 6L6GC, 6SN7, 7199P, 7199T যন্ত্রসমূহ Oscilloscope, Digital Multimeter, Bode plotter, Curve tracer, Data Sequencer, Signal generator, Logic analyzer, Logic probe, Logic Pulser Simulation Controls Initial Condition and Nodeset devices Miscellaneous Optoisolators, Photodiodes, Voltage regulators, References, SCRs, Triacs "সার্কিটলজিক্স স্টুডেন্ট ভার্সন সংগ্রহের ওয়েবসাইট"। ৩০ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ৩ জুলাই ২০০৮।  সার্কিটলজিক্স ওয়েবসাইট - www.CircuitLogix.com ইলেকট্রনিক্স ডিসটেন্ট এডুকেশন প্রোগ্রাম - www.ETcourse.com
নীতীন বসু

নীতীন বসু (জন্ম:২৬ এপ্রিল ১৮৯৭ - মৃত্যু:১৪ এপ্রিল ১৯৮৬) একজন বিখ্যাত চলচ্চিত্র পরিচালক। তিনি ১৯৭৭ সালে দাদাসাহেব ফালকে পুরস্কার এ ভূষিত হন। নীতীন বসুর আদি নিবাস বর্তমান বাংলাদেশের কিশোরগঞ্জের জয়সিদ্ধিতে। তার পিতা কুন্তলীনখ্যাত সুগন্ধ ব্যবসায়ী হেমেন্দ্রমোহন বসু, বিখ্যাত ব্রাহ্ম সমাজ নেতা আনন্দমোহন বসুর ভাইপো। মা মৃণালিনী বসু ছিলেন কিশোরগঞ্জের মসুয়ার বিখ্যাত রায়চৌধুরী পরিবারের কন্যা, শিশু সাহিত্যিক উপেন্দ্রকিশোর রায়চৌধুরীর ছোটবোন ও সুকুমার রায়ের পিসি। নীতীন বসু ১৯২২ খ্রিষ্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন। এরপর তিনি বিএসসিতে ভর্তি হলেও পরীক্ষায় দেননি। তার পিতা হেমেন্দ্রমোহনের ক্যামেরা প্রজেক্টরের ব্যবসা ছিল। পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন। ১৯২১ খ্রিষ্টাব্দে পুরীর রথযাত্রার উপর তার তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল। চলচ্চিত্রে তার প্রথম কাজ ইনকারণেশন ছবিতে। ১৯২৪ খ্রিষ্টাব্দে নির্বাক ছবি পুনর্জন্মের তিনি ক্যামেরাম্যান ছিলেন। স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর চাষার মেয়ে ও চোরকাঁটা ছবি দুটিতে। নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তার ভাই মুকুল বসু শব্দযন্ত্রী হিসাবে যুক্ত হন। এই স্টুডিও থেকে ১৯৩২ খ্রিষ্টাব্দে মুক্তি পায় দেনা পাওনা এবং চণ্ডীদাস ছবি। ভাগ্যচক্র ছবিতে প্রথম প্লে-ব্যাক প্রথার প্রবর্তন হয়। নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তার অবদান উল্লেখযোগ্য। ক্যামেরার কাজ করার সাথে সাথে তিনি চিত্র পরিচালনাও শুরু করেন। তার পরিচালিত প্রথম ছবি যুগান্তকারী চণ্ডীদাস ছবির হিন্দি চিত্ররূপ। নিউ থিয়েটার্সে তার পরিচালিত প্রায় কুড়িটি ছবির ভিতরে চণ্ডীদাস, জীবন মরণ, দেশের মাটি, দিদি, কাশীনাথ প্রভৃতি উল্লেখযোগ্য। ১৯৪৬ খ্রিষ্টাব্দে নিউ থিয়েটার্স ছেড়ে তিনি বম্বের চিত্রজগতে যান। সেখানে পরায়া ধন, দীদার, ওয়ারিশ, গঙ্গা যমুনা, প্রভৃতি প্রায় কুড়িটি ছবি করেন। এর মধ্যে বিচার এবং সমর ছবি দুটি বাংলায় হয়েছিল। ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিষ্টাব্দে ভারত সরকার তাকে দাদাসাহেব ফালকে পুরস্কার দিয়ে সম্মানিত করে। তিনি ভালো বেহালা বাজাতে পারতেন। হীরেন বসু "জয়সিদ্ধি ইউনিয়ন"। joysiddiup.kishoreganj.gov.bd। সংগ্রহের তারিখ ২০২৪-০৩-০২।  সংসদ বাঙালি চরিতাভিধান - দ্বিতীয় খণ্ড - সাহিত্য সংসদ
হালিমা খাতুন

অধ্যাপক হালিমা খাতুন (২৫ আগস্ট ১৯৩৩ - ৩ জুলাই ২০১৮) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা ও শিশু সাহিত্য রচনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন। হালিমা খাতুন ব্রিটিশ ভারতে বাগেরহাটে জন্মগ্রহণ করেন। তার পিতার নাম মাওলানা আব্দুর রহমান ও মাতার নাম দৌলতুননেসা। তিনি ঢাকা বিশ্ববিদ্যালয়ে ইংরেজি সাহিত্যে এবং পরে রাজশাহী বিশ্ববিদ্যালয় থেকে বাংলায় সাহিত্যে তার মাস্টার সম্পন্ন করেন। ১৯৬৮ সালে তিনি নর্দার্ন কলোরাডো বিশ্ববিদ্যালয় থেকে শিক্ষায় পিএইচডি অর্জন করেন। খাতুন খুলনা করনেশন স্কুল ও আর কে গার্লস কলেজে শিক্ষকতা করার মাধ্যমে তার কর্মজীবন শুরু করেন। পরে তিনি ঢাকা বিশ্ববিদ্যালয়ের শিক্ষা গবেষণা ইনস্টিটিউটে যোগ দেন ও ১৯৯৭ সালে অবসর গ্রহণ করেন সেখান থেকে। তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে মরনোত্তোর একুশে পদক লাভ করেন। এছাড়াও তিনি ভাষা আন্দোলনে সাহসী ভূমিকার স্বীকৃতি স্বরূপ বাংলাদেশ শিল্পকলা একাডেমী কর্তৃক ভাষা সৈনিক সম্মাননা এবং সাহিত্যক্ষেত্রে তার অবদানের জন্য বাংলাদেশ শিশু একাডেমি সাহিত্য পুরস্কার ও লেখিকা সংঘ পুরস্কার লাভ করেন। তার একমাত্র মেয়ে প্রজ্ঞা লাবনী একজন আবৃত্তি শিল্পী এবং বই প্রকাশক। তার ভাতিজী সুবর্ণা মুস্তফা একজন অভিনেত্রী। ২৮ জুন ২০১৮ সালে বৃহস্পতিবার গুরুতর অসুস্থ অবস্থায় তাকে ঢাকার গণস্বাস্থ্য নগর হাসপাতালে ভর্তি করা হয়েছিল। অবস্থার অবনতি হলে ৩০ জুন শনিবার তাকে ইউনাইটেড হাসপাতালে নেওয়া হয়। তিনি হৃদরোগ, কিডনি জটিলতা, রক্তদূষণের মতো নানা জটিলতা নিয়ে ইউনাইটেড হাসপাতালের সিসিইউতে ছিলেন। ৩ জুলাই তিনি সেখানে মৃত্যুবরণ করেন। "একুশে পদক ২০১৯ প্রদান (সংবাদ বিজ্ঞপ্তি)"। সংস্কৃতি বিষয়ক মন্ত্রণালয়, গণপ্রজাতন্ত্রী বাংলাদেশ সরকার। ৬ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯। [স্থায়ীভাবে অকার্যকর সংযোগ] "ভাষাসৈনিক হালিমা খাতুনের চিরবিদায়"। বিডিনিউজ২৪ ডটকম অনলাইন। ৩ জুলাই ২০১৮। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৯।  "অধ্যাপক হালিমা খাতুন"। দৈনিক ইত্তেফাক অনলাইন। ২৪ ফেব্রুয়ারি ২০১৪। সংগ্রহের তারিখ ২৩ ফেব্রুয়ারি ২০১৯।  "একুশে পদক পাচ্ছেন একাডেমির মহাপরিচালক ঋত্বিক নাট্যপ্রাণ লিয়াকত আলী লাকী"। বাংলাদেশ শিল্পকলা একাডেমি, সংস্কৃতি বিষয়ক মন্ত্রণালয়, গণপ্রজাতন্ত্রী বাংলাদেশ সরকার। ৬ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "২১ গুণীজনকে প্রধানমন্ত্রীর একুশে পদক প্রদান"। দৈনিক প্রথম আলো অনলাইন। ২০ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "ভাষাসৈনিক হালিমা খাতুনের চিরবিদায়"। bangla.bdnews24.com। ৩ জুলাই ২০১৮। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৯।
আন্তর্জাতিক আইস হকি ফেডারেশন

আন্তর্জাতিক আইস হকি ফেডারেশন হল বিশ্বব্যাপী আইস হকি ও ইনলাইন হকির পরিচালনা পর্ষদ। এর সদর দপ্তর সুইজারল্যান্ডের জুরিখে অবস্থিত এবং এর সদস্য সংখ্যা হল ৭৬। এটি আন্তর্জাতিক আইস হকি প্রতিযোগিতা আয়োজন ও পরিচালনা করে এবং আইআইএইচএফ বিশ্ব ক্রমমান নির্ণয় করে। আন্তর্জাতিক আইস হকি ফেডারেশন যদিও আন্তর্জাতিকভাবে আইস হকি প্রতিযোগিতাসমূহ নিয়ন্ত্রণ করে, কিন্তু এর কর্তৃত্ব খুবই কম, বিশেষ করে উত্তর আমেরিকায় এর প্রভাব খুবই কম, যেখানখার জাতীয় হকি লীগগুলোতে এর কোন প্রভাব দেখা যায় না। উত্তর আমেরিকার বাইরের দেশগুলোতে আন্তর্জাতিক আইস হকি ফেডারেশনের নিয়ম নীতি মেনে চললেও হকি কানাডা এবং ইউএসএ হকি ফেডারেশনের নিজস্ব নিয়মনীতি রয়েছে। আন্তর্জাতিক আইস হকি ফেডারেশন ১৯০৮ সালের ১৫ মে ফ্রান্সের প্যারিসে লীগ ইন্টারন্যাশনাল ডি হকি সার গ্লাস(Ligue International de Hockey sur Glace (LIHG)) হিসাবে প্রতিষ্ঠিত হয়। এর প্রতিষ্ঠাকালীন সদস্য ছিল বেলজিয়াম, ফ্রান্স, গ্রেট ব্রিটেন, সুইজারল্যান্ড ও বোহেমিয়া (বর্তমান চেজ প্রজাতন্ত্র। ফ্রান্সের প্রতিনিধি ও স্কেটার লুইস ম্যাগনুস ৫ সদস্যদের সবার সম্মতিতে এর প্রথম প্রেসিডেন্ট নির্বাচিত হন। IIHF and Paris ওয়েব্যাক মেশিনে আর্কাইভকৃত ২৩ জুলাই ২০১৮ তারিখে International Ice Hockey Federation. Retrieved on 2010-02-18 উইকিমিডিয়া কমন্সে আন্তর্জাতিক আইস হকি ফেডারেশন সংক্রান্ত মিডিয়া রয়েছে। International Ice Hockey Federation টেমপ্লেট:IIHF টেমপ্লেট:Ice Hockey World Championships টেমপ্লেট:Women's ice hockey tournaments টেমপ্লেট:Ice Hockey Leagues